### | | | | --- | --- | | | | | --- | | **Byråd** 25. september 2018 Sagsnr. 710-2018-23840 Dok.nr. 710-2018-245063 Sagsbehandler DPMFHA | | 142.                Samarbejdsaftale om rygestopindsats - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til samarbejdsaftale
om systematisk rygestopindsats. Samarbejdsaftalen er godkendt af Region
Midtjyllands Sundhedskoordinationsudvalg 27. juni 2018 med henblik på
efterfølgende tiltrædelse i region og kommuner.

Målet med aftalen er at sikre, at alle personer, der ryger
og er i behandling på et hospital i [adresse], tilbydes henvisning til
kommunernes rygestopforløb.

Aftalen er udarbejdet med udgangspunkt i erfaringer fra et
satspuljeprojekt med titlen ”Forstærket indsats over for storrygere”.
Projektet, der blev gennemført i samarbejde mellem Hospitalsenheden Vest og
kommunerne Herning, Holstebro, [adresse], Lemvig, [adresse] og
Struer i perioden 2015-2017, resulterede i en stor stigning i antallet af
deltagere i de kommunale rygestopforløb. 44 % af deltagerne var røgfri et halvt
år efter rygestoppet.

Aftalen indebærer, at hospitalerne systematisk skal spørge
om patienternes rygevaner ved brug af metoden Very Brief Advice (VBA). Metoden
består af en samtale mellem patient og sundhedspersonale i tre trin. Der
spørges ind til, om en patient ryger. Hvis det er tilfældet, rådgives der om,
at den mest effektive rygestopmetode er en kombination af professionel
rådgivning og rygestopmedicin. Hvis patienten ønsker det, sender
sundhedspersonalet en henvisning til kommunens rygestopforløb.

Ved godkendelse af aftalen forpligter kommunerne sig til at
kontakte borgeren inden for en uge efter henvisningen fra hospitalet er
modtaget. Borgeren indkaldes til en uforpligtende samtale, hvor det afklares,
hvilket rygestopforløb, der er mest relevant for den enkelte borger. I [adresse]
Kommune tilbydes der både rygestoprådgivning i grupper og som individuelle
forløb.

Kommunerne skal samtidig tilbyde gratis rygestopmedicin til
borgere, der opfylder konkrete krav, som er fastsat i den enkelte kommune.
Favrskov Kommune har via Lægemiddelstyrelsen tilladelse til at tilbyde gratis
rygestopmedicin i forbindelse med rygestopforløb.

Hvis aftalen godkendes, skal implementering være igangsat
1. januar 2019 og senest 31. marts 2019 skal den være fuldt implementeret.

**VURDERING**

Social og Sundhed vurderer, at et mere systematisk
samarbejde med hospitalerne om at mindske tobaksforbruget kan bidrage positivt
til ambitionerne i Favrskov Kommunes sundhedspolitik om mere sundhed for alle.
Byrådet har vedtaget, at rygestop skal være et særligt indsatsområde i
sundhedsfremme- og forebyggelsesarbejdet i 2018-2019.

Sundhedsprofilundersøgelsen ”Hvordan har du det” viser, at
der i 2017 var 14 % af borgerne over 16 år i [adresse], som røg dagligt.
Undersøgelsen viser samtidig, at mange dagligrygere har et ønske om at stoppe
med at ryge.

Borgere i [adresse] har mulighed for at tilmelde sig
gratis rygestopforløb. Formentligt er der en del rygere, der ønsker at stoppe,
men som enten ikke har kendskab til tilbuddet eller som har svært ved selv at
henvende sig til kommunen. Samarbejdsaftalen forventes at bidrage til, at flere
af disse borgere gennemfører et rygestopforløb via henvisning fra hospitalerne.

[adresse] lever allerede i dag op til kravene i
samarbejdsaftalen. Borgerne kontaktes typisk inden for den første uge efter
henvisningen fra et hospital er modtaget. Ligeledes tilbydes der gratis
rygestopmedicin til de borgere, der ryger mere end 15 cigaretter om dagen, og
som deltager i et rygestopforløb. Borgerne kan fra kommunen modtage to
værdikuponer, som kan anvendes på apoteket til at dække udgiften til
rygestopmedicin i op til 4-6 uger. Erfaringen viser, at borgerne er tilfredse
med det nuværende tilbud.

**ØKONOMI**

Målet med samarbejdsaftalen er, at hospitalerne i den
midtjyske region halvårligt henviser 1500 borgere til kommunale rygestopforløb.
Det svarer til, at hospitalerne hvert halve år skal henvise 55 borgere til
rygestopforløb i [adresse] (baseret på kommunens befolkningsandel).

I 1. halvår 2018 deltog 80 borgere i et kommunalt
rygestopforløb i [adresse]. Heraf var 24 borgere blevet henvist fra
hospitalerne.

[adresse] udgift til rygestopmedicin forventes at
blive 110.000 kr. i 2018. Hvis målet med samarbejdsaftalen nås, svarer det til,
at hospitalerne halvårligt skal henvise 31 borgere mere end de gjorde i 1.
halvår 2018. På den baggrund forventes en årlig merudgift på ca. 44.000-50.000
kr. til rygestopmedicin.

[adresse] har via Kræftplan IV modtaget 56.000 kr. i
2018 og 60.000 kr. i 2019 til delvis finansiering af rygestopmedicin. Fra 2020
stopper denne medfinansiering, hvorefter rygestopforløb- og medicin finansieres
inden for rammen til sundhedsfremme og forebyggelse.

**INDSTILLING**

Direktøren for Social og Sundhed indstiller til Byrådet:

1. At samarbejdsaftalen om
rygestopindsats tiltrædes.

2. At der tilbydes gratis rygestopmedicin til
storrygere (mere end 15 cigaretter om dagen) i op til 4-6 uger, dog maksimalt
svarende til en udgift på 1200 kr. pr borger.

**BESLUTNING**

***Social- og Sundhedsudvalget, 4. september 2018:***

Fraværende:Ingen

Indstilles godkendt.

***Økonomiudvalget, 18. september 2018:***

Fraværende:Amalie Kristiansen, Yan Hermansen

Indstilles godkendt.

**Bilag**

|  |  |
| --- | --- |
| Samarbejdsaftale vedr. rygestop | 710-2018-209977 |